খবরের মূলে রয়েছে একটি ছবি। যেটা ‘চিন্টু আঙ্কল’ টুইটারে শেয়ার করেছেন। ‘চিন্টু আঙ্কল’-কে চিনতে পারছেন? ঠিক ধরেছেন। ঋষি কপূর। সম্প্রতি ঋষি কপূরের পোস্ট করা টুইটে দেখা যাচ্ছে একটি পাগ। কুকুরটির গলায় প্রচুর সোনালি চেন এবং মাথায় একটি টুপি। নীচে লেখা পাপ্পি লাহিড়ি! বলা বাহুল্য বাপ্পির গেটআপের সঙ্গে মিল রেখে সাজানো হয়েছে কুকুরটিকে। তবে ক্যাপশনে ঋষি স্পষ্ট ভাবে লিখেছেন, ‘‘আমার বন্ধু যেন এটা খারাপ ভাবে না নেয়। আমার মনে হয় এটা খুব কিউট!’’

ঋষি কপূরের টুইট
৬৩ বছরের ঋষি ইদানীং এমন মজা প্রায়ই করে থাকেন। তার ‘পাপ্পি লাহিড়ি’র ছবি পোস্ট করার পর টুইটারে হাসি, ঠাট্টা, বিদ্রুপ সবই হচ্ছে। কিন্তু বাপ্পির তরফ থেকে এখনও কোনও মন্তব্য পাওয়া যায়নি। বাপ্পি কি রাগ করলেন?
আরও পড়ুন
বাপ্পির সুরে গাইবেন অ্যাকন
সঙ্গীতসম্মানের সন্ধ্যায় মমতা ভজনায় সুর ধরলেন সুরদাস
মমতার সুরদাস